Minenn fru&#x0364;nntlyckenn gru&#x0364;th vnndt wesz jck ghudesz vormach stets tho vorenn. Erszamen vnndt wolwyszenn frunde, leuenn naber vnndt ghudenn ghu&#x0364;nre, alsz ik denne am latestenn ju&#x0364;wen lefdenn jnn schriftenn vormeldede vnde my gedacht hadde tho synnde tho Razeborch vppe sunte Johanis baptistenn dach negist irschenenn, hebbe jk swarenn vo&#x0364;rfall gehat van disser cronen vnde myner weghenn, so dat ik vppe de genante tydt aldar nicht irschynen konde, als ik doch gerne gedann hadde, sunder jck sy vppe deme weghe rechte vo&#x0364;rdt my na Razeborch to vogennde. Dat erste, will Got, ik dar kame, will ik mynen baden an jw hebben, begerende dat denne de juwe by my willenn synn tho Bu&#x0364;tzö myt malkander to spreken, vnndt oft de here meister edder sust ennyge ander ere badenn tho Reu&#x0364;all hadden, bidde jk gy en dit willenn vormeldenn vnde dat se myt jw moghenn aldar ok weszenn, will ik gerne gunstich irkennen tegen juwe lefde, de jck Gade lange frolick vnde gsunt beuele. Screuen tome Stokholme des sonau[en]des na visitacionis Marie jm etc. lxxx viij(ten) jare. Stenn Sture vann Gripszholme, ritter, vorstennder desz rykes tho Swedenn. Adress: Denn erszamenn voersichtighenn vnndt wolwyszenn mannenn herenn borghermeysterenn vnndt radtmannen der stadt Reuall, synen byszunder leuenn naberenn vnde ghuden frundenn.